Κανονισμός (ΕΚ) αριθ. 1614/2002 της Επιτροπής

της 6ης Σεπτεμβρίου 2002

για την προσαρμογή στις οικονομικές και τεχνικές εξελίξεις του κανονισμού (EΚ, Eυρατόμ) αριθ. 58/97 του Συμβουλίου και την τροποποίηση των κανονισμών (EΚ) αριθ. 2700/98, (ΕΚ) αριθ. 2701/98 και (ΕΚ) αριθ. 2702/98

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (EΚ, Eυρατόμ) αριθ. 58/97 του Συμβουλίου, της 20ής Δεκεμβρίου 1996, για τις στατιστικές διάρθρωσης των επιχειρήσεων(1), όπως τροποποιήθηκε από τον κανονισμό (EΚ, Eυρατόμ) αριθ. 410/98(2), και ιδίως το άρθρο 12 σημεία i), ii), iii), vii) και viii),

Εκτιμώντας τα ακόλουθα:

(1) Είναι αναγκαία η τακτική επικαιροποίηση των καταλόγων χαρακτηριστικών που περιλαμβάνονται στον κανονισμό (EΚ, Eυρατόμ) αριθ. 58/97, καθώς και του επιπέδου ταξινόμησης που απαιτείται για την αντιμετώπιση των μεταβαλλόμενων αναγκών που προκύπτουν από τις οικονομικές εξελίξεις.

(2) Οι διατάξεις του κανονισμού (EΚ, Eυρατόμ) αριθ. 58/97 που αφορούν τη συλλογή και τη στατιστική επεξεργασία στοιχείων, καθώς και την επεξεργασία και τη διαβίβαση των αποτελεσμάτων, πρέπει να προσαρμοσθούν στις οικονομικές και τεχνικές εξελίξεις.

(3) Με την προσθήκη ορισμένων σημαντικών χαρακτηριστικών και την απάλειψη άλλων χαρακτηριστικών των οποίων η συλλογή είναι δυσχερής και δαπανηρή, θα βελτιωθεί η ισορροπία μεταξύ των τομεακών στατιστικών και ειδικότερα μεταξύ των τομέων της βιομηχανίας και της παροχής υπηρεσιών.

(4) Επίσης, είναι αναγκαία η προσθήκη ορισμένων νέων ορισμών στον κανονισμό (EΚ) αριθ. 2700/98 της Επιτροπής, της 17ης Δεκεμβρίου 1998, για τους ορισμούς των χαρακτηριστικών στις στατιστικές διάρθρωσης των επιχειρήσεων(3), καθώς και η απάλειψη ή τροποποίηση ορισμένων από τους υφιστάμενους ορισμούς στον εν λόγω κανονισμό ώστε να αποκτήσουν μεγαλύτερη συνάφεια με τις δραστηριότητες τις οποίες αφορούν.

(5) Η μείωση του επιπέδου ταξινόμησης της τάξης μεγέθους των σειρών που επήλθε με τον κανονισμό (EΚ) αριθ. 2701/98 της Επιτροπής, της 17ης Δεκεμβρίου 1998, για τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων(4) θα ελαφρύνει το στατιστικό βάρος και θα βελτιώσει την ποιότητα των παρεχόμενων στατιστικών.

(6) Η τεχνική μορφή των δεδομένων σχετικά με τα επόμενα έτη που προβλέπεται στον κανονισμό (EΚ) αριθ. 2702/98 της Επιτροπής, της 17ης Δεκεμβρίου 1998, σχετικά με τις τεχνικές διαδικασίες για τη διαβίβαση των στατιστικών διάρθρωσης των επιχειρήσεων(5), πρέπει να προσαρμοσθεί ώστε να διευκολύνει την εν λόγω διαβίβαση.

(7) Ως εκ τούτου, οι κανονισμοί (EΚ) αριθ. 2700/98, (EΚ) αριθ. 2701/98 και (EΚ) αριθ. 2702/98 πρέπει να τροποποιηθούν καταλλήλως.

(8) Τα προβλεπόμενα μέτρα στον παρόντα κανονισμό συνάδουν με τη γνώμη της επιτροπής στατιστικού προγράμματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (EΚ, Eυρατόμ) αριθ. 58/97 προσαρμόζεται στις οικονομικές και τεχνικές εξελίξεις σύμφωνα με το παράρτημα Ι του παρόντος κανονισμού.

Άρθρο 2

Το παράρτημα του κανονισμού (EΚ) αριθ. 2700/98 τροποποιείται σύμφωνα με το παράρτημα ΙΙ του παρόντος κανονισμού.

Άρθρο 3

Το παράρτημα του κανονισμού (EΚ) αριθ. 2701/98 τροποποιείται σύμφωνα με το παράρτημα III του παρόντος κανονισμού.

Άρθρο 4

Το παράρτημα του κανονισμού (EΚ) αριθ. 2702/98 τροποποιείται σύμφωνα με το παράρτημα IV του παρόντος κανονισμού.

Άρθρο 5

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται για τα δεδομένα σχετικά με το έτος αναφοράς 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Σεπτεμβρίου 2002.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 14 της 17.1.1997, σ. 1.

(2) ΕΕ L 52 της 21.2.1998, σ. 1.

(3) ΕΕ L 344 της 18.12.1998, σ. 49.

(4) ΕΕ L 344 της 18.12.1998, σ. 81.

(5) ΕΕ L 344 της 18.12.1998, σ. 102.

ΠΑΡΑΡΤΗΜΑ I

Ο κανονισμός (EΚ, Eυρατόμ) αριθ. 58/97 τροποποιείται ως εξής:

1. Ο πίνακας στο τμήμα 4 παράγραφος 4 του παραρτήματος 1 (Κοινή ενότητα για τις ετήσιες στατιστικές διάρθρωσης των επιχειρήσεων) αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

2. Το παράρτημα 2 (Λεπτομερής ενότητα για στατιστικές διάρθρωσης της βιομηχανίας) τροποποιείται ως εξής:

α) στο τμήμα 4 παράγραφος 3: i) απαλείφονται τα ακόλουθα χαρακτηριστικά:

>ΘΕΣΗ ΠΙΝΑΚΑ>

ii) μετονομάζεται το ακόλουθο χαρακτηριστικό:

>ΘΕΣΗ ΠΙΝΑΚΑ>

β) ο πίνακας στο τμήμα 4 παράγραφος 4 αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

γ) στο τμήμα 7: i) η παράγραφος 1 αντικαθίσταται από την ακόλουθη:

1. Τα αποτελέσματα των στατιστικών, εξαιρουμένων των χαρακτηριστικών 18 11 0, 20 11 1, 20 11 2, 20 11 3, 20 11 4, 20 11 5, 20 11 6, 22 11 0 και 22 12 0, κατανέμονται σύμφωνα με το τετραψήφιο επίπεδο (τάξη) της NACE αναθ. 1.

Τα χαρακτηριστικά 18 11 0, 20 11 1, 20 11 2, 20 11 3, 20 11 4, 20 11 5, 20 11 6, 22 11 0 και 22 12 0 ταξινομούνται σύμφωνα με το τριψήφιο επίπεδο (ομάδα) της NACE αναθ. 1.

ii) η παράγραφος 3 απαλείφεται.

3. Ο πίνακας στο τμήμα 4 παράγραφος 3 του παραρτήματος 3 (Λεπτομερής ενότητα για στατιστικές διάρθρωσης του εμπορίου) αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

4. Το παράρτημα 4 (Λεπτομερής ενότητα για στατιστικές διάρθρωσης του τομέα των δομικών έργων) τροποποιείται ως εξής:

α) στο τμήμα 4 παράγραφος 3: i) απαλείφεται το ακόλουθο χαρακτηριστικό:

>ΘΕΣΗ ΠΙΝΑΚΑ>

ii) μετονομάζεται το ακόλουθο χαρακτηριστικό:

>ΘΕΣΗ ΠΙΝΑΚΑ>

β) ο πίνακας στο τμήμα 4 παράγραφος 4 αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

γ) στο τμήμα 7, i) η παράγραφος 1 αντικαθίσταται από την ακόλουθη:

1. Tα αποτελέσματα των στατιστικών, εξαιρουμένων των χαρακτηριστικών 18 11 0, 20 11 1, 20 11 2, 20 11 3, 20 11 4, 20 11 5, 20 11 6, 22 11 0, 22 12 0, 15 42 0, 15 44 1 και 15 44 2, κατανέμονται σύμφωνα με το τετραψήφιο επίπεδο (τάξη) της NACE αναθ. 1.

Tα αποτελέσματα για τα χαρακτηριστικά 18 11 0, 20 11 1, 20 11 2, 20 11 3, 20 11 4, 20 11 5, 20 11 6, 15 42 0, 15 44 1 και 15 44 2 κατανέμονται σύμφωνα με το τριψήφιο επίπεδο (ομάδα) της NACE αναθ. 1.

Tα αποτελέσματα για τα χαρακτηριστικά 22 11 0 και 22 12 0 κατανέμονται σύμφωνα με το διψήφιο επίπεδο (τμήμα) της NACE αναθ. 1.

ii) η παράγραφος 3 απαλείφεται.

ΠΑΡΑΡΤΗΜΑ II

Ο κανονισμός (EΚ) αριθ. 2700/98 τροποποιείται ως εξής:

1. Προστίθενται οι ακόλουθοι ορισμοί:

Κωδικός: 20 111

Tίτλος: Αγορές στερεών καυσίμων (αξία)

Οι αγορές στερών καυσίμων κατά τη διάρκεια της περιόδου αναφοράς πρέπει να περιλαμβάνονται στη μεταβλητή αυτή μόνο εφόσον αγοράζονται με σκοπό να χρησιμοποιηθούν ως καύσιμα. Τα στερεά καύσιμα που αγοράζονται ως πρώτες ύλες ή με σκοπό τη μεταπώληση χωρίς περαιτέρω μετατροπή δεν πρέπει να περιλαμβάνονται.

Τα στερεά καύσιμα περιλαμβάνουν τον άνθρακα οπτανθρακοποίησης, τον άνθρακα ατμοπαραγωγής (λοιποί ασφαλτούχοι άνθρακες και ανθρακίτης), τους υπασφαλτούχους άνθρακες, τον οπτάνθρακα οπτανθρακοποίησης, τον οπτάνθρακα αερίου, τον οπτάνθρακα από λιγνίτη, την πίσσα, τα συσσωματώματα λιθάνθρακα και άλλα στερεά καύσιμα.

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

Κωδικός: 20 112

Tίτλος: Αγορές πετρελαιοειδών (αξία)

Οι αγορές πετρελαιοειδών κατά τη διάρκεια της περιόδου αναφοράς πρέπει να περιλαμβάνονται στη μεταβλητή αυτή μόνο εφόσον αγοράζονται με σκοπό να χρησιμοποιηθούν ως καύσιμα. Τα πετρελαιοειδή που αγοράζονται ως πρώτες ύλες ή με σκοπό τη μεταπώληση χωρίς περαιτέρω μετατροπή δεν πρέπει να περιλαμβάνονται.

Στα πετρελαιοειδή περιλαμβάνονται τα ακόλουθα προϊόντα:

βενζίνη για κινητήρες (με και χωρίς μόλυβδο),

ντίζελ χρησιμοποιούμενο στα μέσα μεταφοράς,

πετρέλαιο θέρμανσης και λοιπά είδη πετρελαίου,

μαζούτ (υψηλής ή χαμηλής περιεκτικότητας σε θείο),

υγροποιημένο αέριο πετρελαίου (LPG),

άλλα πετρελαιοειδή, όπως αεροπορικό καύσιμο, ειδικό καύσιμο αεριωθουμένων τύπου βενζίνης, ειδικό καύσιμο αεριωθουμένων τύπου κηροζίνης, λοιπά.

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

Κωδικός: 20 113

Tίτλος: Αγορές φυσικού αερίου και φωταερίου (αξία)

Οι αγορές φυσικού αερίου και φωταερίου κατά τη διάρκεια της περιόδου αναφοράς πρέπει να περιλαμβάνονται στη μεταβλητή αυτή μόνο εφόσον αγοράζονται με σκοπό να χρησιμοποιηθούν ως καύσιμα. Το φυσικό αέριο και το φωταέριο που αγοράζονται ως πρώτες ύλες ή με σκοπό τη μεταπώληση χωρίς περαιτέρω μετατροπή δεν πρέπει να περιλαμβάνονται.

Το φυσικό αέριο αποτελεί καύσιμο αέριο, πλούσιο σε μεθάνιο, προερχόμενο από φυσικές πηγές. Το φωταέριο αποτελείται από αέριο μονάδων παραγωγής οπτάνθρακα (= αέριο που προκύπτει ως υποπροϊόν των μονάδων παραγωγής οπτάνθρακα), αέριο υψικαμίνων (αέριο που προκύπτει ως υποπροϊόν των υψικαμίνων), αέριο εργοστασίου αερίων (= αέριο που προκύπτει από την απανθρακοποίηση, την πυρόλυση, τη μετατροπή, την εξαέρωση ή απλώς τη μίξη αερίου ή/και αέρα στα εργοστάσια αερίου) και αέριο καμίνων οξυγόνου παραγωγής χάλυβα (αέριο που προκύπτει ως υποπροϊόν της παραγωγής χάλυβα στις καμίνους οξυγόνου).

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

Κωδικός: 20 114

Tίτλος: Αγορές ανανεώσιμων πηγών ενέργειας (αξία)

Οι αγορές ανανεώσιμων πηγών ενέργειας κατά τη διάρκεια της περιόδου αναφοράς πρέπει να περιλαμβάνονται στη μεταβλητή αυτή μόνο εφόσον αγοράζονται με σκοπό να χρησιμοποιηθούν ως καύσιμα. Οι ανανεώσιμες πηγές ενέργειας και το φωταέριο που αγοράζονται ως πρώτες ύλες ή με σκοπό τη μεταπώληση χωρίς περαιτέρω μετατροπή δεν πρέπει να περιλαμβάνονται.

Οι ανανεώσιμες πηγές ενέργειας περιλαμβάνουν τη βιομάζα, τα απορρίμματα βιομάζας και άλλες ανανεώσιμες πηγές ενέργειας.

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

Κωδικός: 20 115

Tίτλος: Αγορές θερμότητας (αξία)

Η θερμότητα παράγεται από μονάδες παραγωγής θερμότητας που χρησιμοποιούν φυσικά καύσιμα, βιομάζα, ή απορρίμματα, από σταθμούς συμπαραγωγής ηλεκτρισμού και θερμότητας (ΣΗΘ) καθώς και από γεωθερμικούς σταθμούς.

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

Κωδικός: 20 116

Tίτλος: Αγορές ηλεκτρικού ρεύματος (αξία)

Το ηλεκτρικό ρεύμα αποτελεί δευτερεύουσα πηγή ενέργειας παραγόμενη από φυσικά καύσιμα, πυρηνική ενέργεια, βιομάζα, απορρίμματα και άλλες ανανεώσιμες πηγές ενέργειας (όπως υδροηλεκτρική, αιολική και ηλιακή ενέργεια ή γεωθερμικές πηγές ενέργειας).

Σχέση με τους λογαριασμούς εταιρειών

Οι αγορές μεμονωμένων ενεργειακών προϊόντων δεν μπορούν να απομονωθούν στους λογαριασμούς εταιρειών. Αποτελούν μέρος των πρώτων υλών και αναλωσίμων.

Σχέση με άλλες μεταβλητές

Μέρος των αγορών ενεργειακών προϊόντων (20 11 0)

2. Απαλείφονται οι ακόλουθοι ορισμοί:

>ΘΕΣΗ ΠΙΝΑΚΑ>

3. Ο ακόλουθος ορισμός τροποποιείται:

Κωδικός: 18 11 0

Tίτλος: Κύκλος εργασιών από την κύρια δραστηριότητα σε τριψήφιο επίπεδο NACE αναθ. 1.

Ορισμός

Πρόκειται για το μέρος εκείνο του κύκλου εργασιών που προέρχεται από την κύρια δραστηριότητα της μονάδας. Η κύρια δραστηριότητα της μονάδας καθορίζεται σύμφωνα με τους κανόνες που διατυπώνονται στον κανονισμό αριθ. 696/93 του Συμβουλίου, της 15ης Mαρτίου 1993, για τις στατιστικές μονάδες παρατήρησης και ανάλυσης του παραγωγικού συστήματος στην Ευρωπαϊκή Κοινότητα(1).

Περιλαμβάνεται ο κύκλος εργασιών που προέρχεται από την πώληση αγαθών και υπηρεσιών τα οποία έχουν αποτελέσει αντικείμενο υπεργολαβίας. Δεν περιλαμβάνεται ο κύκλος εργασιών που προέρχεται από τη μεταπώληση αγαθών και υπηρεσιών που αγοράστηκαν με σκοπό τη μεταπώληση στην ίδια κατάσταση.

Σχέση με τους λογαριασμούς εταιρειών

Ο κύκλος εργασιών από την κύρια δραστηριότητα σε τριψήφιο επίπεδο NACE αναθ. 1 δεν μπορεί να απομονωθεί στους λογαριασμούς εταιρειών. Αποτελεί μέρος του καθαρού ύψους του κύκλου εργασιών.

Σχέση με άλλες μεταβλητές

Μέρος του κύκλου εργασιών (12 11 0)

(1) ΕΕ L 76 της 30.3.1993, σ. 1.

ΠΑΡΑΡΤΗΜΑ III

Ο κανονισμός (EΚ) αριθ. 2701/98 τροποποιείται ως εξής:

1. Οι σειρές δεδομένων για τη βιομηχανία, τις κατασκευές, τις υπηρεσίες και το εμπόριο τροποποιούνται ως εξής:

Ο πίνακας της σειράς 1Α αντικαθίσταται από τον ακόλουθο πίνακα:

"Σειρά 1Α

>ΘΕΣΗ ΠΙΝΑΚΑ>"

2. Ο πίνακας της σειράς 1Β αντικαθίσταται με τον ακόλουθο πίνακα:

"Σειρά 1B

>ΘΕΣΗ ΠΙΝΑΚΑ>"

3. Οι σειρές δεδομένων για τη βιομηχανία τροποποιούνται ως εξής:

α) η σειρά 2Γ (Ετήσιες επιχειρηματικές στατιστικές κατά μορφή ιδιοκτησίας ) απαλείφεται από το συνοπτικό πίνακα των σειρών δεδομένων για τη βιομηχανία.

β) ο πίνακας της σειράς 2Α αντικαθίσταται από τον ακόλουθο πίνακα:

"Σειρά 2Α

>ΘΕΣΗ ΠΙΝΑΚΑ>"

γ) Ο έβδομος στίχος του πίνακα της σειράς 2B αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

δ) Ο πίνακας της σειράς 2Γ απαλείφεται.

ε) Ο έβδομος στίχος του πίνακα της σειράς 2Δ αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

στ) Ο έβδομος στίχος του πίνακα της σειράς 2Κ αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

ζ) Ο πίνακας της σειράς 2Λ αντικαθίσταται από τον ακόλουθο πίνακα:

"Σειρά 2Λ

>ΘΕΣΗ ΠΙΝΑΚΑ>"

4. Οι σειρές δεδομένων για το διανεμητικό εμπόριο τροποποιούνται ως εξής:

α) Ο πίνακας της σειράς 3B αντικαθίσταται από τον ακόλουθο πίνακα:

"Σειρά 3B

>ΘΕΣΗ ΠΙΝΑΚΑ>"

β) Ο έβδομος στίχος του πίνακα της σειράς 3Γ αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

5. Οι σειρές δεδομένων για τις κατασκευές τροποποιούνται ως εξής:

α) Η σειρά 4Γ Ετήσιες επιχειρηματικές στατιστικές κατά μορφή ιδιοκτησίας απαλείφεται από το συνοπτικό πίνακα των σειρών για τις κατασκευές

β) Ο πίνακας της σειράς 4Α αντικαθίσταται από τον ακόλουθο πίνακα:

"Σειρά 4Α

>ΘΕΣΗ ΠΙΝΑΚΑ>"

γ) Ο πίνακας της σειράς 4Γ απαλείφεται.

δ) Ο έβδομος στίχος του πίνακα της σειράς 4Δ αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

ε) Το ακόλουθο χαρακτηριστικό απαλείφεται από τον πέμπτο στίχο του πίνακα της σειράς 4Η:

>ΘΕΣΗ ΠΙΝΑΚΑ>

στ) Ο έβδομος στίχος του πίνακα της σειράς 4Κ αντικαθίσταται από τον ακόλουθο στίχο:

>ΘΕΣΗ ΠΙΝΑΚΑ>

ζ) Ο πίνακας της σειράς 4Λ αντικαθίσταται από τον ακόλουθο πίνακα:

"Σειρά 4Λ

>ΘΕΣΗ ΠΙΝΑΚΑ>"

ΠΑΡΑΡΤΗΜΑ IV

Ο κανονισμός (EΚ) αριθ. 2702/98 τροποποιείται ως εξής:

1. Οι ακόλουθοι τύποι σειρών απαλείφονται από τον πίνακα 3.1:

>ΘΕΣΗ ΠΙΝΑΚΑ>

2. Στον πίνακα 3.3 προστίθεται η ακόλουθη κατηγορία μεγέθους:

>ΘΕΣΗ ΠΙΝΑΚΑ>

3. Ο πίνακας στο σημείο 3.5 (Μορφή ιδιοκτησίας ή χαρακτηρισμός FATS) αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

4. Ο πίνακας του σημείου 3.7 Μεταβλητή αντικαθίσταται από τον ακόλουθο πίνακα:

"3.7. Μεταβλητή

>ΘΕΣΗ ΠΙΝΑΚΑ>"